Хайнрих Хайне
Да знаят, ах, цветята малки…

Превод от немски: Димитър Стоевски, 1947

chitanka.info

Да знаят, ах, цветята малки,

сърцето как ми е ранено,

да излекуват мойта болка,

те биха плакали със мене.

Да знаят славеите горски,

как бродя болен и невесел,

отрада биха ми дарили

със звънка и игрива песен.

Да знаят златните звездици,

каква е моята несрета,

слова утешни да ми кажат,

те биха слезли от небето.

Но те не знаят — на една е

известна болката дълбока,

защото тя сама разкъса

сърцето ми така жестоко.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.